b'\n_START_ARTICLE_\nStreet Survivors\n_START_SECTION_\nInformaci\xc3\xb3\n_START_PARAGRAPH_\nLa portada original era una fotografia de la banda envoltat de flames, per\xc3\xb2 abans del llan\xc3\xa7ament fou canviada per un fons completament negre en respecte dels difunts. Trenta anys despr\xc3\xa9s, la portada original fou restaurada mentre la portada alternativa es va utilitzar com a contraportada._NEWLINE_El disc es va enregistrar en dues ocasions, la primera amb Tom Dowd als Criteria Studios de Florida, l\'altra als Studio One de Doraville, Ge\xc3\xb2rgia, cinc mesos despr\xc3\xa9s. La darrera gravaci\xc3\xb3 fou la utilitzada en el llan\xc3\xa7ament de l\'\xc3\xa0lbum, per\xc3\xb2 en el mar\xc3\xa7 de 2008, amb el rellan\xc3\xa7ament tamb\xc3\xa9 es van publicar les altres versions enregistrades, tot i que no hi havia gaires difer\xc3\xa8ncies. Tamb\xc3\xa9 s\'hi van incloure dues can\xc3\xa7ons no publicades en el disc original "Georgia Peaches" i "Sweet Little Missy". La can\xc3\xa7\xc3\xb3 "One More Time" fou inclosa en el disc per\xc3\xb2 realment fou enregistrada per la seva demo titulada Muscle Shoals (1971). Per aquest disc no fou regravada i hi apareixen els m\xc3\xbasics Ed King, Greg Walker i Rickey Medlocke en comptes de Steve Gaines, Leon Wilkeson i Artimus Pyle, que formaven part de la banda en aquest moment._NEWLINE_Aquest treball va servir com a aparador pel guitarrista/vocalista Steve Gaines, que tot just va entrar a formar part del grup un any abans. Tot i ser un membre nou, va contribuir estretament en la composici\xc3\xb3 de diverses can\xc3\xa7ons.'